als_Latn dik_Latn sag_Latn
Tërheqjen e PDK-së nga kërkesa për zgjedhje, deputetët e shohin si lojë të saj. Analistët: Ka humbur mbështetjen e popullit!
Tërheqja e PDK-së nga kërkesa për zgjedhje të jashtëzakonshme, është cilësuar me tëpër si një lojë e kësaj partie, nga deputetë të pozitës dhe opozitës në Kuvendin e Kosovës.
Kurse vëzhgues të zhvillimeve politike, vlersësojnë se tërheqja e PDK-së nga kërkesa për të shkuar në zgjedhje të parakohshme, ka ndodhur si rezultat i mungesës së sukseseve të kësaj qeverie.
Time Kadrijaj, deputete e Kuvndit të Kosovës nga radhët e AAK-së, tha për “Gazeta Blic” se pavarësisht ndryshimit të qëndrimit të PDK-së karshi zgjedhjeve të jashtëzakonshme, vendi duhet të shkojë në zgjedhje, kjo pasi që sipas saj vendi ndodhet në krizë politike.
“Pavarësisht deklarimeve të zyrtarëve qeveritar unë mendoje që vendi duhet të shkojë në zgjedhje se vendi ndodhet në krizë politike.
Kjo qeveri e ka cënu integritetin dhe sovranitetin e vendit dhe mandati duhet ti kthehet qytetarit.
Kjo qeveri e ka degraduar vendin me formimin e gjykates speciale, asociacionin, demarkacionin, mos luftimin e krimit dhe korrupsionit, migrim ilegal të rreth 100.000 mijë qytetarëve, gjendje të rëndë ekonomike dhe sociale, izolimin e vendit dhe në fund ndarjen fizike të vendit me ndërtimin e murit në Mitrovicë.
Ky pushtet interesat personale i ka vendos para interesave shtetërore andaj ky pushtet duhet të shkojë në shtëpi”, ka thënë Kadrijaj.
Në anën tjetër, Blerim Grainca, deputet i Kuvendit të Kosovës nga radhët e LDK-së, duke aluduar tek PDK-ja tha për “Gazeta Blic” se skena politike kosovare karakterizohet me me turbulenca e lëvizje të pa pritur por shpesh herë edhe me deklarata kontradiktore, por pavarësisht kësaj ai thotë se LDK-ja nuk i frikësohet zgjedhjeve të parakohshme.
“Skena politike kosovare karakterizohet me turbulenca e lëvizje të pa pritur por shpesh herë edhe me deklarata kontradiktore të shumicës së akterëve politik… Në këtë prizëm i shof edhe deklaratat që ju referoheni. LDK e ka bërë publik qëndrimin se nuk jemi për zgjedhje por nuk ju friksohemi dhe jemi të përgaditur kur do që mbahen. LDK nuk mundet të jetë peng i interesave personale apo politikave të bajraktarëve“, tha Grainca.
“Gazeta Blic” ka provuar të kontaktoj edhe me zyrtarë të Vetëvendosjes dhe NISMA-s, për të marrë qëndrimet e tyre karshi kësaj çështjeje, por ata kanë qenë të paqasshëm gati në çdo thirrje.
Ndryshe nga deputetët, vëzhguesi i zhvillimeve politike në vend, Krenar Shala, tërheqjen e PDK-së nga kërkesa e zgjedhjeve e arsyeton me faktin se ka mungesë të përkrahjes nga qytetarët e vendit.
“Mendoj që pushteti është në disavantazh sa i përket mbështetjes së qytetarëve: një numer i konsiderueshëm i skandaleve janë duke ndodhur çdo ditë dhe nuk kemi ndonjë sukses të kësaj qeverie.
Mendoj që për të patur zgjedhje, nuk duhet pritur vullnetin e Qeverisë por Opozita duhet të organizohet dhe ta detyroi atë që të bjerë“, është shprehur Shala.
Shefi i Grupit Parlamentar të PDK-së, Zenun Pajaziti, dje në një emision televiziv paraqiti qëndrime të kundërta me disa prej bashkëpartiakëve të tij karshi zgjedhjeve të parakohshme, përfshi këtu edhe kreun e kësaj partie, Kadri Veseli, i cili pati deklaruar së partia e tij është e gatshme për zgjedhje.
Pajaziti, tha se vendi nuk duhet të shkojë në zgjedhje të jashtëzakonshme, me arsyetimin se nuk është koha për to dhe se marrëdhëniet ndërmjet koalicionit qeverisës janë në nivelin e duhur./GazetaBlic.com/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn